Èxit del Porrat de Beniopa
15 gener 2024

## Èxit del Porrat de Beniopa15 gener 2024Última actualització: 15 gener 2024

![](../gestion/img/1d792c0fadf74faf1bf8c798b83b6cc4b2a05e0ec3fd9c2d0397e09f4ddff12f.jpg)  
  

El **Porrat de Beniopa** ha estat un **èxit de participació** un any més. Aquesta celebració, que obri el calendari d'hivern d'aquestes festes a la Safor, va reunir multitud de veïns, firaires i visitants d'altres localitats.

El Porrat de Sant Antoni d'aquest any va comptar amb multitud d'activitats per a tots els públics com la Fira Popular, els concerts de Barranc de Rock, la tradicional foguera o la benedicció d'animals, entre moltes altres iniciatives.

L'**alcalde de Gandia, José Manuel Prieto**, acompanyat pel **president de la Junta de Districte, Jesús Naveiro** i altres representants de la corporació municipal, va visitar el Porrat i va acudir a la tradicional benedicció d'animals.

Jesús Naveiro ha volgut agrair a tots els col·lectius, associacions i entitats implicats en l'organització i les persones que han treballat durant aquests dies per convertir el Porrat _**"en un èxit de participació que ha atret milers de persones durant el cap de setmana"**_.